РЕПУБЛИКА БЪЛГАРИЯ
     В И С Ш    С Ъ Д Е Б Е Н    С Ъ В Е Т

ПРОТОКОЛ № 3
от заседание на Комисия „Съдебна карта, натовареност и съдебна статистика” към съдийската колегия на Висшия съдебен съвет,
проведено на 26 февруари 2025 г.

Днес, 26 февруари 2025 г. от 11:30 часа се проведе заседание на Комисия „Съдебна карта, натовареност и съдебна статистика” към съдийската колегия Висшия съдебен съвет, в състав:

    ПРЕДСЕДАТЕЛ:
    ЗАМ.-ПРЕДСЕДАТЕЛИ	ДАНИЕЛА МАРЧЕВА
АТАНАСКА ДИШЕВА - отсъства
ДРАГОМИР КОЯДЖИКОВ 

От администрацията на Висшия съдебен съвет присъстват експертните сътрудници към комисията: Арсения Тодорова – началник отдел „САСКСМ“, дирекция „ИТСС“, Илияна Иванова – гл. експерт – статистик в отдел „САСКСМ“, дирекция „ИТСС“, Ива Иванова – гл. експерт – статистически анализ в отдел „САСКСМ“, дирекция „ИТСС“,  Елена Станишева – гл. експерт – юрисконсулт в отдел „САСКСМ“, дирекция „ИТСС“, Незабравка Петкова – гл. експерт – юрисконсулт в отдел „САСКСМ“, дирекция „ИТСС“ и Мирослав Младенов – системен администратор в отдел „САСКСМ“, дирекция „ИТСС“.

Заседанието протече при следния дневен ред:

1.  Доклад от експертните сътрудници към комисията във връзка с решение по т. 5 от протокол № 1/29.01.2025 г. на комисия „Съдебна карта, натовареност и съдебна статистика“ към СК на ВСС относно разпоредбата на параграф 12 и 13 от Правилата за оценка на натовареността на съдиите (ПОНС).

2. Доклад от експертните сътрудници към комисията във връзка с решение по т. 5 от протокол № 1/29.01.2025 г. на комисия „Съдебна карта, натовареност и съдебна статистика“ към СК на ВСС относно постъпили становища по предложението от съдия Мария Терзийска – зам.-председател на ОС – Варна и член на постоянната работна група по граждански, търговски и фирмени дела, сформирана към КСКНСС за изменение на статистическата отчетна форма на окръжните съдилища. 

3. Предложение от министъра на правосъдието относно промяна на статистическите форми за отчет на съдилищата във връзка с решение по т. 5 от протокол № 1/29.01.2025 г. на комисия „Съдебна карта, натовареност и съдебна статистика“ към СК на ВСС.
(Писмо вх. № ВСС-2606/19.02.2025 г.)

4. Молба от Стойка Янева – съдия в РС – Сандански относно предприемане на действия с оглед натовареността на съдиите в ГО.
(Писмо вх. № ВСС-2768/07.02.2025 г.)

	5. Доклад от експертните сътрудници към комисията относно постъпило писмо от министъра на правосъдието за предоставяне на информация във връзка с прилагането на Закона за защита от домашното насилие.
(Писмо вх. № ВСС-2454/05.02.2025 г.)

6. Обобщена информация за образуването, движението и приключването на делата, постъпили във Върховния административен съд за 2024 година.
(Писмо вх. № ВСС-4009/14.02.2025 г.)

	По дневния ред:
1. ОТНОСНО: Доклад от експертните сътрудници към комисията във връзка с решение по т. 5 от протокол № 1/29.01.2025 г. на комисия „Съдебна карта, натовареност и съдебна статистика“ към СК на ВСС относно разпоредбата на параграф 12 и 13 от Правилата за оценка на натовареността на съдиите (ПОНС).

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1.1.  Приема за сведение изготвения от експертните сътрудници доклад относно обобщени данни, предоставени от съдилищата, съдържащи се в модул „Натовареност“ в  ЕИСС и от модула за натовареност в ЕДИС, както и генерирани данни от СИНС, за периода 01.01.2024 г. – 31.12.2024 г. включително.

1.2. Одобрява данните относно степента на индивидуална натовареност на съдиите и натовареността на съдилищата за периода 01.01.2024 г. – 31.12.2024 г., представени в този доклад да се включат в Анализа на натовареността на съдилищата за 2024 година.

  2. ОТНОСНО: Доклад от експертните сътрудници към комисията във връзка с решение по т. 5 от протокол № 1/29.01.2025 г. на комисия „Съдебна карта, натовареност и съдебна статистика“ към СК на ВСС относно постъпили становища по предложението от съдия Мария Терзийска – зам.-председател на ОС – Варна и член на постоянната работна група по граждански, търговски и фирмени дела, сформирана към КСКНСС за изменение на статистическата отчетна форма на окръжните съдилища. 

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

	2.1. Приема предложението на съдия Мария Терзийска – зам.-председател на ОС – Варна и член на постоянната работна група по граждански, търговски и фирмени дела, сформирана към КСКНСС, за изменение на статистическите форми за отчет на окръжните съдилища.

2.2. Одобрява изготвените от експертните сътрудници към комисията проекти за изменение и допълнение на статистическите форми за отчет на окръжните съдилища и Методика за контрол и проверка на статистическите данни, отчитащи дейността на съдебните органи и съдиите в Република България. 

2.3. Внася проектите за изменение и допълнение на статистическите форми за отчет на окръжните съдилища и Методика за контрол и проверка на статистическите данни, отчитащи дейността на съдебните органи и съдиите в Република България, в заседание на СК на ВСС, насрочено за 11.03.2025 г, като предлага на съдийската колегия на Висшия съдебен съвет да приеме следните решения: 

ПРОЕКТ 

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. ПРОМЕНЯ статистическите форми за отчет на окръжните съдилища, както следва:  
1.1. ИЗМЕНЯ в „Приложение 1 – Обща отчетна форма“, наименованието на таблица „Справка за постановени решения за промени по фирмени дела и решения по чл.25, 28 и 29 ЗТР“ на „Справка за постановени решения за промени по фирмени дела“. 
1.2. ИЗМЕНЯ в „Приложение 2 – Отчет по граждански, търговски и фирмени дела I инстанция“, наименованието на „Производство по стабилизация на търговец“ на „Производство по стабилизация на търговец и предприемач“. 
1.3. ДОБАВЯ в „Приложение 2 – Отчет по граждански, търговски и фирмени дела I инстанция“ нови редове със следните видове гражданскоправни спорове и съответните им шифри: „21111-1 Молба за откриване на производство по несъстоятелност на предприемача - чл. 760д ТЗ“, „24111-1 Молба за откриване на производство по стабилизация на предприемача - чл. 799 ТЗ“ и „24201-1 Иск за унищожаване на плана за стабилизация на предприемача“. 

2. ИЗМЕНЯ И ДОПЪЛВА Методиката за контрол и проверка на статистическите данни, отчитащи дейността на съдебните органи и съдиите в Република България (Приета с решение на ВСС по протокол № 49/01.10.2015 г., изм. с решение на съдийската колегия на ВСС по протокол № 22/31.05.2022 г., изм. с решение на съдийската колегия на ВСС по протокол № 44/22.11.2022 г.), както следва: 
2.1. ИЗМЕНЯ в глава 7 „Указания за попълване на отчетната форма за окръжни съдилища“, 7.2.1. „Приложение 1 – Обща отчетна форма“, III Други, съществуващия текст на „1. Справка за постановени решения за промени по фирмени дела и решения по чл.25, 28 и 29 ЗТР“ както следва: „Справка за постановени решения за промени по фирмени дела“; 
2.2. ИЗМЕНЯ в глава 7 „Указания за попълване на отчетната форма за окръжни съдилища“, 7.2.2. „Приложение 2 – Отчет по граждански, търговски и фирмени дела I инстанция“, наименованието на „Производство по стабилизация на търговец“ на „Производство по стабилизация на търговец и предприемач“. 
2.3. ДОПЪЛВА в глава 7 „Указания за попълване на отчетната форма за окръжни съдилища“, 7.2.2. „Приложение 2 – Отчет по граждански, търговски и фирмени дела I инстанция“, следните видове търговскоправни спорове и съответните им шифри: „21111-1 Молба за откриване на производство по несъстоятелност на предприемача - чл. 760д ТЗ“, „24111-1 Молба за откриване на производство по стабилизация на предприемача - чл. 799 ТЗ“ и „24201-1 Иск за унищожаване на плана за стабилизация на предприемача“. 

3. ВЪЗЛАГА на г-н Станислав Фиданов - директор на дирекция „Информационни технологии и съдебна статистика“ към АВСС, с оглед 
предстоящите изменения на статистическите форми за отчет на съдилищата, да осигури необходимото съдействие от страна на отдел „Информационно обслужване“ към дирекция „ИТСС“ в АВСС за актуализиране на автоматизирания алгоритъм за обединяване на статистически отчети от съответните органи на съдебна власт. 

4. ДА СЕ УВЕДОМЯТ разработчиците на информационните системи за управление на делата в съдилищата за приетите изменения и допълнения в статистическите форми за отчет на окръжните съдилища и Методиката за контрол и проверка на статистическите данни, отчитащи дейността на съдебните органи и съдиите в Република България, за сведение и актуализиране на съответните системи. 

5. ДА СЕ УВЕДОМЯТ административните ръководители на съдилищата за направените изменения и допълнения в статистическите форми за отчет на окръжните съдилища и Методиката за контрол и проверка на статистическите данни, отчитащи дейността на съдебните органи и съдиите в Република България. 

	6. Актуализираните форми за отчет на окръжните съдилища и Методика за контрол и проверка на статистическите данни отчитащи дейността на съдебните органи и съдиите в Република България ДА СЕ ПУБЛИКУВАТ на интернет страницата на Висшия съдебен съвет, „Постоянни комисии”, „Комисии на ВСС”, „КСКНСС“, раздел „Статистика“, в подраздел „Статистически форми за отчет“.

3. ОТНОСНО: Предложение от министъра на правосъдието относно промяна на статистическите форми за отчет на съдилищата във връзка с решение по т. 5 от протокол № 1/29.01.2025 г. на комисия „Съдебна карта, натовареност и съдебна статистика“ към СК на ВСС.
(Писмо вх. № ВСС-2606/19.02.2025 г.)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

3.1. Приема направеното от министъра на правосъдието предложение за  промяна на статистическите форми за отчет на съдилищата. 

3.2. Възлага на експертните сътрудници към комисията да изготвят проекти на изменение и допълнение на статистическите форми за отчет на районните и окръжните съдилища и Методика за контрол и проверка на статистическите данни, отчитащи дейността на съдебните органи и съдиите в Република България (изм. с реш. на СК на ВСС по протокол № 8/25.02.2025 г.) съобразно предложението на министъра на правосъдието, които да внесат за обсъждане в следващо заседание на комисията. 

3.3. Да се изпрати решението по т. 3 на министъра на правосъдието, за сведение.

4. ОТНОСНО: Молба от Стойка Янева – съдия в РС – Сандански относно предприемане на действия с оглед натовареността на съдиите в ГО.
(Писмо вх. № ВСС-2768/07.02.2025 г.)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

4.1. Да се изпрати писмо отговор до съдия Стойка Янева, с което да бъде уведомена, че комисията не разполага с правомощие за регулиране постъплението на дела в съдилищата и решаването им в разумни срокове, както и натовареността на съдиите по отделения, като бъдат отчетени данните за натовареността на съда за 2023 г. и първо полугодие на 2024 година.

5. ОТНОСНО: Доклад от експертните сътрудници към комисията относно постъпило писмо от министъра на правосъдието за предоставяне на информация във връзка с прилагането на Закона за защита от домашното насилие.
(Писмо вх. № ВСС-2454/05.02.2025 г.)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

5.1. Приема за сведение постъпилата от районните съдилища статистическа информация за 2024 г. относно прилагането на Закона за защита от домашно насилие. 

5.2. Информацията по т. 1 да се изпрати на министъра на правосъдието. 

6. ОТНОСНО: Обобщена информация за образуването, движението и приключването на делата, постъпили във Върховния административен съд за 2024 година.
(Писмо вх. № ВСС-4009/14.02.2025 г.)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

6.1. Приема обобщена информация за образуването, движението и приключването на делата, постъпили във Върховния административен съд за 2024 г., представена от и.ф. председателя на ВАС на основание чл. 122, ал. 1, т. 14 от Закона за съдебната власт. 

6.2. Внася представената от и.ф. председателя на Върховния административен съд обобщена информация в заседанието на съдийската колегия на Висшия съдебен съвет, насрочено за 11.03.2025 г., като предлага на съдийската колегия на ВСС да приеме следните решения: 

ПРОЕКТ 

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. Приема обобщена информация за образуването, движението и приключването на делата, постъпили във Върховния административен съд за 2024 г., представена от и.ф. председателя на ВАС на основание чл. 122, ал. 1, т. 14 от Закона за съдебната власт. 

2. Обобщената информация ДА СЕ ПУБЛИКУВА на интернет страницата на Висшия съдебен съвет в раздел „Съдебна статистика“.

ПРЕДСЕДАТЕЛ НА КОМИСИЯ 
„СЪДЕБНА КАРТА, НАТОВАРЕНОСТ 
И СЪДЕБНА СТАТИСТИКА“
КЪМ СК НА ВСС:  /п/

			ДАНИЕЛА МАРЧЕВА